ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड-19 लसीकरण दिवस- 50
2.06 कोटींपेक्षा अधिक लसींच्या मात्रा देण्यात आल्या
आज संध्याकाळी 7 वाजेपर्यंत 11.64 लाख लोकांना लस देण्यात आली
नवी दिल्ली, 6 मार्च 2021
देशभरात आतापर्यंत कोविड-19 लसीची मात्रा घेणाऱ्यांची एकूण संख्या आज 2.06 कोटी इतकी झाली.
देशभरात कोविड लसीकरण मोहीम 16 जानेवारी 2021पासून सुरु झाली आणि पहिल्या फळीत काम करणाऱ्या कोरोना योद्ध्यांचे लसीकरण 2 फेब्रुवारी 2021 पासून सुरु झाले. कोविड लसीकरणाचा दुसरा टप्पा 1 मार्च 2021 पासून सुरु झाला, या टप्प्यात 60 वर्षे वयावरील जेष्ठ नागरिक आणि 45 वर्षे वयावरील सहव्याधी असलेल्या नागरिकांना लास दिली जात आहे.
संध्याकाळी सात वाजेपर्यंत मिळालेल्या प्राथमिक माहितीनुसार, आजपर्यंत एकूण 2,06,62,073 लोकांना लसीची मात्रा देण्यात आली.
यात 69,72,859 आरोग्य कर्मचाऱ्यांचा समावेश असून त्यांनी पहिली मात्रा घेतली आहे. तर 35,22,671 आरोग्य कर्मचाऱ्यांनी दुसरी मात्रा घेतली आहे. 65,02,869 कोरोनायोध्यांनी पहिली तर 1,97,853 कोरोनायोध्यांनी दुसरी मात्राही घेतली आहे. 60 वर्षे वयापेक्षा अधिक वय असलेल्या 30,05,039 ज्येष्ठ नागरिकांनी आणि सहव्याधी असलेल्या 45 पेक्षा अधिक वयाच्या नागरिकांनी पहिली मात्रा घेतली आहे.
|
|
HCWs
|
|
FLWs
|
|
45 to <60 years with Co-morbidities
|
|
Over 60 years
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
1st Dose
|
|
69,72,859
|
|
35,22,671
|
|
65,02,869
|
|
1,97,853
|
|
4,60,782
|
|
30,05,039
देशव्यापी लसीकरणाच्या आजच्या 15 व्या दिवशी संध्याकाळी सात वाजेपर्यंत एकूण 11,64,422 लसीच्या मात्रा देण्यात आल्या. यापैकी 9,44,919 लाभार्थ्यांना पहिली मात्रा आणि 2,19,503 आरोग्य कर्मचाऱ्यांना तसेच कोरोना योध्यांना दुसरी मात्रा देण्यात आल्याची प्राथमिक माहिती आहे. आजच्या दिवशीचा अंतिम अहवाल रात्री उशिरापर्यंत तयार होईल.
|
|
Date:6thMarch,2021
|
|
HCWs
|
|
FLWs
|
|
45to<60yearswithCo-morbidities
|
|
Over60years
|
|
Total Achievement
|
|
1stDose
|
|
2ndDose
|
|
1stDose
|
|
2nd Dose
|
|
1stDose
|
|
1stDose
|
|
1stDose
|
|
2ndDose
|
|
57198
|
|
165841
|
|
146880
|
|
53662
|
|
114036
|
|
626805
|
|
944919
|
|
219503
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
मंत्रिमंडळ
सार्वजनिक क्षेत्रातल्या बँकांमध्ये 1.4.2020 पासून विलिनीकरणाला केंद्रीय मंत्रिमंडळाची मंजुरी
1.4.2020 पासून सार्वजनिक क्षेत्रातील 10 बँकांचे चार बँकांमध्ये विलिनीकरण होणार
नवी दिल्ली, 4 मार्च 2020
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने सार्वजनिक क्षेत्रातील 10 बँकांचे 4 बँकांमध्ये विलिनीकरण करायला मंजुरी दिली. यामध्ये
- ओरिएंटल बँक ऑफ कॉमर्स आणि युनायटेड बँक ऑफ इंडियाचे पंजाब नॅशनल बँकेत विलिनीकरण
- सिंडीकेट बँकेचे कॅनरा बँकेत विलिनीकरण
- आंध्र बँक आणि कॉर्पोरेशन बँकेचे युनियन बँक ऑफ इंडियामध्ये विलिनीकरण
- अलाहाबाद बँकेचे इंडियन बँकेत विलिनीकरण
1 एप्रिल 2020 पासून हे विलिनीकरण केले जाईल. यातून सार्वजनिक क्षेत्रातील सात मोठ्या बँकांची निर्मिती होईल ज्यांची राष्ट्रीय व्याप्ती मोठी असेल आणि एकत्रित व्यवसाय आठ लाख कोटी रुपये इतका असेल. या व्यापक विलिनीकरणामुळे जागतिक बँकांशी तुलना करता येईल आणि देशात तसेच परदेशात स्पर्धा करायची प्रभावी क्षमता असलेल्या बँकांची निर्मिती करता येईल. या विलिनीकरणामुळे खर्चात बचत होईल आणि सार्वजनिक क्षेत्रातील बँका भारतीय बँकिंग व्यवस्थापनेत स्पर्धात्मकता आणि सकारात्मकतेचा प्रभाव पाडू शकतील.
या विलिनीकरणामुळे बँकांना मोठ्या प्रमाणावर कर्जे देता येऊ शकतील. विलिनीकरण केलेल्या सर्व बँकांमध्ये सर्वोत्तम पद्धतींचा अवलंब केल्यास बचत होईल तसेच जोखीम व्यवस्थापनात सुधारणा होईल. व्याप्ती वाढल्यामुळे वित्तीय समावेशकतेच्या उद्दिष्टाला चालना मिळेल.
सर्व बँकांनी तंत्रज्ञानाचा स्वीकार केल्यास मोठा डेटाबेस मिळेल आणि बँका वेगाने डिजिटल होतील आणि स्पर्धेचा लाभ उठवू शकतील.
B.Gokhale/S.Kane/P.Kor
(Visitor Counter : 192
नागरी उड्डाण मंत्रालय
देशाच्या विविध भागात वैद्यकीय सामुग्रीचा पुरवठा करण्यासाठी सरकारकडून कार्गो विमान सेवा सुनिश्चित
नवी दिल्ली, 30 मार्च 2020
नागरी विमान वाहतूक मंत्रालय  कोविड -19 ची चाचणी आणि या रोगापासून संरक्षणासाठी आवश्यक वैद्यकीय उपकरणे आणि अन्य संबंधित सामुग्रीच्या पुरवठ्यासाठी नागरी विमान वाहतूक मंत्रालय  राज्य सरकारांशी समन्वय साधत आहे. विविध राज्यांकडून तातडीने प्राप्त झालेल्या आवश्यक वस्तूंच्या मागणीच्या आधारे मंत्रालयाचे वरिष्ठ अधिकारी आवश्यक सामग्री पुरविण्यासाठी संबंधित पुरवठा संस्थांशी समन्वय साधत आहेत. तसेच देशभरात आवश्यक वस्तूंचा पुरवठा करण्यासाठी एअर इंडिया आणि अलायन्स एअरची विमानसेवा सुरु ठेवण्यात आली आहे.
या विमानांमधून माल वाहतूक करण्यासाठी नागरी विमान वाहतूक मंत्रालयाने अधिकृत केलेल्या एजन्सी त्यांच्या प्रदेशातील संबंधित अधिकाऱ्यांशी संपर्क साधत असून, वेळेवर माल पोहचवणे/घेणे यासाठीही समन्वय साधत आहेत .
देशाच्या पूर्व आणि ईशान्य भागांच्या गरजांची पूर्तता करण्यासाठी, एलायन्स एअरने 29 मार्च 2020 रोजी दिल्ली- कोलकाता मार्गावर विमानसेवा चालवून कोलकाता, गुवाहाटी, दिब्रूगड आणि अगरतलासाठी सामुग्रीची वाहतूक केली.
भारतीय नौदलाच्या विमानाने उत्तर भागात, दिल्ली- चंदीगड- लेह दरम्यान विमानसेवेद्वारे आयसीएमआर व्हीटीएम किट आणि अन्य आवश्यक वस्तू पुरवल्या आहेत.
अलायन्स एअरने एअर इंडियाच्या विमानातून पुण्यासाठी आवश्यक सामुग्री मुंबईला पाठवली आहे.
- या मार्गावरील उड्डाणांनी सिमला, ऋषिकेश , लखनऊ आणि इम्फाळसाठी आयसीएमआर किट पुण्याहून दिल्लीला नेल्या. आयसीएमआर किट चेन्नईला नेण्यात आल्या. हैदराबादला एकदा माल पाठवण्यात आला. आंध्र प्रदेश, तामिळनाडू आणि पुदुच्चेरीला देखील सामुग्री पुरवण्यात आली. वस्त्रोद्योग मंत्रालयाची एक कंसाइन्मेन्ट कोईम्बतूर येथे पाठवण्यात आली.
संबंधित ठिकाणी वेळेवर आवश्यक वस्तूंचा पुरवठा करण्यासाठी माहितीचे आदानप्रदान, शंकांचे निरसन आणि प्रत्यक्ष काम अविरत सुरु असून कोविड-19 चा सामना करण्यासाठी जोमाने प्रयत्न सुरु आहेत.
B.Gokhale/S.Kane/P.Malandkar
(Visitor Counter : 135
अन्न प्रक्रिया उदयोग मंत्रालय
हरसिमरत कौर बादल यांचा शीतगृह शृंखला प्रकल्पाच्या प्रवर्तकांसोबत व्हिडीओ कॉन्फरन्समध्ये सहभाग
नवी दिल्ली, 4 मे 2020
केंद्रीय अन्न प्रक्रिया उद्योग मंत्री हरसिमरत कौर बादल यांनी आज महाराष्ट्र राज्यातील अन्न प्रक्रिया उद्योग मंत्रालयाद्वारे समर्थित पूर्ण एकीकृत शीतगृह शृंखला प्रकल्पांच्या प्रवर्तकांसह व्हिडिओ कॉन्फरन्स मध्ये सहभाग घेतला. एफपीआय राज्यमंत्री रामेश्वर तेली देखील या बैठकीला उपस्थित होते.
या व्हिडिओ कॉन्फरन्स मध्ये 38 शीतगृह शृंखला प्रकल्पांचे प्रवर्तक सहभागी झाले होते. प्रवर्तकांनी यावेळी केंद्रीय अन्न प्रक्रिया मंत्र्यांशी संवाद साधताना प्रकल्प पूर्ण करतांना येणारे अनुभव/समस्यांची माहिती दिली. तसेच, लॉकडाऊन दरम्यान शीतगृह शृंखला प्रकल्प चालवताना येणाऱ्या आव्हानांची माहिती देखील मंत्र्यांना दिली.
कोविड-19 मुळे उद्भवलेल्या परिस्थितीत अन्नधान्य उत्पादनाची सध्याची पुरवठा साखळी अविरत सुरु ठेवण्याच्या आव्हानाला यशस्वीरीत्या सामोरे जाण्यासाठी एकीकृत शीतगृह शृंखला नेटवर्कच्या एकत्रित सामर्थ्याचा फायदा घेण्याच्या आवश्यकतेवर हरसिमरत कौर यांनी यावेळी जोर दिला.
त्यांनी यावेळी, लॉकडाऊनमुळे आणि त्याव्यतिरिक्त निर्यातीमधील अडचणीमुळे गोठवलेल्या भाज्या तसेच उपहारगृह, मेजवानीगृह, हॉटेल यासारखी पारंपारिक बाजारपेठ बंद असल्यामुळे प्रक्रियाकृत दुग्धजन्य पदार्थांचा साठा या विषयावर चर्चा केली.
एक तृतीयांश किंवा पन्नास टक्के कामगारांसह व्यवसाय सुरु केल्यामुळे कामाचे तास वाढल्याची माहिती यावेळी प्रवर्तकांनी दिली. यामुळे स्पर्धात्मक दृष्ट्या उत्पादनाचा दर्जा कमी झाला असून उत्पादन खर्च वाढला आहे.
केंद्रीय एफपीआय मंत्र्यांनी व्हिडिओ कॉन्फरन्समध्ये खालील प्रमुख मुद्द्यांवर चर्चा केली:
- कच्च्या मालाची उपलब्धता आणि त्याची वाढती किंमत
- लॉकडाऊनचे कार्यान्वयावर परिणाम
- कामगार आणि लॉजिस्टिक समस्या
- उच्च वस्तुसुची खर्च
- शेतकऱ्यांना मोबदला द्यावा लागत असल्याने रोकडसुलभतेचे  संकटB.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
रस्ते वाहतूक आणि महामार्ग मंत्रालय
रस्त्यांची आकडेवारी
नवी दिल्ली, 16 मार्च 2020
देशात 2019-20 या वर्षात डिसेंबर 2019 पर्यंत एकूण 6,940 किलोमीटर लांबीचे रस्ते बांधण्यात आले तर भारतमाला प्रकल्पांतर्गत 2019-20 या वर्षात 1,522 किमी लांबीचे रस्ते बांधण्यात आले.
रस्ते वाहतूक आणि महामार्ग मंत्री नितीन गडकरी यांनी आज राज्यसभेत लेखी उत्तरात ही माहिती दिली.
राष्ट्रीय महामार्गांच्या देखरेखीसाठी 2019-20 या वर्षात 2067.17 कोटी रुपयांची तरतूद करण्यात आली. त्यापैकी 762.50 कोटी रुपये डिसेंबर 2019 पर्यंत खर्च करण्यात आले.
B.Gokhale/S.Kakade/P.Malandkar
(Visitor Counter : 62
गृह आणि शहरी व्यवहार मंत्रालय
शाश्वत पायाभूत सुविधा विकास आणि पर्यावरणानुकूल तंत्रज्ञानाच्या स्वीकारात सीपीडब्ल्यूडी अग्रणी-हरदीप पुरी
नवी दिल्ली, 12 जुलै 2019
शाश्वत पायाभूत सुविधा विकास आणि पर्यावरणानुकूल तंत्रज्ञानाच्या स्वीकारात सीपीडब्ल्यूडी अग्रणी आहे, असे गृहनिर्माण आणि शहर विकास राज्यमंत्री  हरदीप पुरी यांनी म्हटले आहे. ते आज नवी दिल्ली येथे विज्ञान भवनात आयोजित सीपीडब्ल्यूडीच्या 165 व्या वर्धापनदिन सोहळ्यात बोलत होते. देशाच्या विकासासाठी आवश्यक पायाभूत सुविधांच्या विकासात सीपीडब्ल्यूडीने स्थापनेपासूनच योगदान दिले असल्याचे ते म्हणाले.
B.Gokhale/S.Kakade/P.Kor
(Visitor Counter : 52
रेल्वे मंत्रालय
रेल्वेने मालवाहतुकीद्वारे नोव्हेंबर 2022 पर्यंत मिळवला 105905 कोटी रुपयांचा महसूल
गेल्या वर्षीच्या याच कालावधीत मिळवलेल्या महसुलाच्या तुलनेत या वर्षी मालवाहतुकीच्या उत्पन्नात 16% वाढ
नोव्हेंबर 22 पर्यंत रेल्वेने 978.72 मेट्रिक टन मालवाहतूक केली- गेल्या वर्षीच्या तुलनेत 8%ची सुधारणा
नवी दिल्ली, 1 डिसेंबर 2022
2022-23 या आर्थिक वर्षाच्या पहिल्या आठ महिन्यांमध्ये भारतीय रेल्वेच्या मालवाहतुकीने गेल्या वर्षातील याच कालावधीमधील मालवाहतूक आणि उत्पन्नाला मागे टाकले आहे.
एप्रिल ते नोव्हेंबर 2022 या कालावधीमध्ये 978.72 मेट्रिक टनांची एकूण मालवाहतूक झाली, गेल्या वर्षी याच कालावधीत ही मालवाहतूक 903.16 मेट्रिक टन होती. त्यामुळे रेल्वेने यावर्षी 105905 कोटी रुपयांचा महसूल मिळवला असून गेल्या वर्षीच्या याच कालावधीतील 91127 कोटी रुपये महसुलाच्या तुलनेत या वर्षीच्या महसुलात 16% वाढ झाली आहे.
नोव्हेंबर 22 मध्ये 123.9 मेट्रिक टन मालवाहतूक करण्यात आली. गेल्या वर्षी याच महिन्यात 116.9 मेट्रिक टन मालवाहतूक झाली होती. त्यामुळे गेल्या वर्षीच्या तुलनेत या महिन्यात मालवाहतुकीत 5% वाढ आहे. ऑक्टोबर महिन्यात 13560 कोटी रुपयांचा महसूल प्राप्त झाला असून गेल्या वर्षी ऑक्टोबर महिन्यात मिळालेल्या 12206 कोटी रुपये महसुलाच्या तुलनेत यंदाच्या ऑक्टोबर महिन्यात महसुलात 11% सुधारणा झाली आहे.
“हंग्री फॉर कार्गो” या मंत्राला अनुसरून भारतीय रेल्वेने आपल्या सेवांच्या पुरवठ्यामध्ये स्पर्धात्मक दरांवर सुधारणा करण्याबरोबरच व्यवसाय सुलभतेमध्ये सुधारणा करण्यासाठी सातत्याने प्रयत्न केल्यामुळे रेल्वेकडे नेहमीच्या आणि नेहमीपेक्षा वेगळ्या अशा दोन्ही मालवाहतुकीचा नवा ओघ वळला आहे. ग्राहककेंद्री दृष्टीकोन आणि तत्पर धोरणाचे पाठबळ असलेल्या व्यवसाय विकास युनिट्सच्या कामामुळे रेल्वेला ही उल्लेखनीय कामगिरी करणे शक्य झाले आहे.N.Chitale/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
संरक्षण मंत्रालय
भारतीय तटरक्षक दलाचे जहाज समुद्र प्रहरी, क्षेत्रातील सागरी प्रदूषण रोखण्यासाठी भारताच्या उपक्रमाचा एक भाग म्हणून आसियान क्षेत्रातील देशांच्या भेटीवर
भारतीय तटरक्षक दलाचे जहाज 'समुद्र प्रहरी' एक विशेष प्रदूषण नियंत्रण जहाज असून ते सध्या 11 सप्टेंबर ते 14 ऑक्टोबर 2023 दरम्यान आसियान देशांना भेट देणार आहे. ही भेट सागरी प्रदूषण प्रतिसादासाठी भारताच्या आसियान उपक्रमाचा एक भाग असून भारतीय तटरक्षक दलाच्या  प्रदूषण प्रतिसाद क्षमतांचे प्रदर्शन करते तसेच सागरी प्रदूषण समस्यांचे निराकरण करण्यासाठी आणि आसियान प्रदेशातील क्षमता वाढवण्याची त्याची वचनबद्धता अधोरेखित करते.
हे जहाज चेतक हेलिकॉप्टरने सुसज्ज असल्यामुळे त्याची या प्रदेशातील प्रदूषण रोखण्याची क्षमता वर्धित झाली आहे. या उपक्रमाची घोषणा संरक्षण मंत्री राजनाथ सिंह यांनी नोव्हेंबर 2022 मध्ये कंबोडियामध्ये झालेल्या आसियान देशांच्या संरक्षण मंत्र्यांच्या बैठकीत केली होती.
या प्रवासादरम्यान हे जहाज बँकॉक, हो ची मिन्ह आणि जकार्ता या बंदरांना भेट देणार आहे. ही भेट भारतीय तटरक्षक दलाच्या  प्रदूषण नियंत्रण क्षमता आणि सागरी प्रदूषण रोखण्याच्या उद्देशाने सहयोगी प्रयत्नांसाठीचे समर्पण दर्शवते.
विदेशी आदानप्रदान कार्यक्रमाचा एक भाग म्हणून, "पुनीत सागर अभियान" मध्ये सहभागी होण्यासाठी या जहाजावर राष्ट्रीय छात्र सेनेच्या  13 कॅडेट्सना आमंत्रित करण्यात आले आहे. हे कॅडेट्स या आंतरराष्ट्रीय अभियानांतर्गत भागीदार राष्ट्रांच्या समन्वयाने समुद्रकिनाऱ्यांची स्वच्छता आणि यासारख्या उपक्रमांमध्ये सहभागी होतील.
या भेटीच्या कार्यक्रम पत्रिकेमध्ये व्यावसायिक देवाणघेवाण, क्रॉस-डेक भेटी, नियोजन आणि टेबलटॉप उपक्रम, संयुक्त कवायती, तसेच क्षमता-निर्माण सुविधांच्या भेटीसह अधिकृत आणि सामाजिक भेटींचा समावेश आहे.
भारतीय तटरक्षक दलाचे जहाज  समुद्र प्रहरीची आसियान देशांची भेट, सागरी सहकार्याद्वारे मैत्रीपूर्ण संबंध वाढवण्याच्या भारताच्या निरंतर प्रयत्नांना बळ देते.
कार्मिक, सार्वजनिक तक्रार आणि निवृत्ती वेतन मंत्रालय
पंधराव्या नागरी सेवा दिवस कार्यक्रमाचे विज्ञान भवन येथे केंद्रीय मंत्री डॉ. जितेंद्र सिंग यांच्या हस्ते उद्घाटन;
नागरिक-केंद्री दृष्टिकोन भारत @2047 प्रशासन प्रारूप निश्चित करेल - केंद्रीय मंत्री जितेंद्र सिंग यांचे प्रतिपादन
नवी दिल्ली, 20 एप्रिल 2022
नागरिक केंद्री दृष्टिकोन , भारत @2047 प्रशासन प्रारूप निश्चित करेल , असे प्रतिपादन केंद्रीय विज्ञान-तंत्रज्ञान राज्यमंत्री , भूविज्ञान राज्यमंत्री , पंतप्रधान कार्यालय, कार्मिक, सार्वजनिक तक्रारनिवारण, निवृत्ती वेतन, अणुऊर्जा आणि अंतराळ राज्यमंत्री डॉ. जितेंद्र सिंग यांनी आज केले.
पंधराव्या नागरी सेवा दिवस कार्यक्रमाचे विज्ञान भवन येथे उद्घाटन करताना डॉ. जितेंद्र सिंग म्हणाले की नव्या शासकीय प्रारूपात नागरिक अनुकूल धोरण हाच नागरी सेवकांसाठी योग्य पर्याय असेल.
पंतप्रधान नरेंद्र मोदी यांचा उल्लेख करून ते म्हणाले, “नागरी सेवा दिनाचा खरा अर्थ सामान्य माणसाला समर्पित करणे हा आहे आणि प्रत्येक नागरी सेवकाने सामान्य माणसाच्या जीवनात लक्षणीय सुधारणा घडवून आणण्याचा ठाम निर्धार करायला हवा”.
2047 मधला भारत एक दृष्टिक्षेप-. नागरिक आणि शासनाला जवळ आणणे  ही नागरी दिवस 2022 ची मुख्य संकल्पना आहे, याचा उल्लेख करून जितेंद्र सिंग म्हणाले की कित्येक वर्षांपासून सामान्य माणसाच्या अपेक्षा उंचावल्या आहेत. आणि नागरी सेवकांनी आपल्या भविष्यातील भूमिकेबद्दल गंभीर आत्मपरीक्षण करून सेवा देण्यावर लक्ष केंद्रित करणे आवश्यक आहे.
सरकारच्या अनेक प्रमुख योजनांपैकी बहुतेक प्रमुख योजना विज्ञान आणि तंत्रज्ञान यावर आधारित असल्यामुळे नवीन आणि आव्हानात्मक अशा कामांवर लक्ष केंद्रित करण्यासाठी नागरी सेवकांनी स्वतःला प्रशिक्षित केले पाहिजे असेही जितेंद्र सिंग यांनी नमूद केले.
निश्चित प्राधान्य कार्यक्रम आणि नवोन्मेष या संदर्भातील 2019, 2020 आणि 2021 या वर्षांतील पारितोषिक प्राप्त उपक्रमांच्या प्रदर्शनाचे जितेंद्र सिंग यांनी उद्घाटन केले. 'Vision India @ 2047-Governance’ या या विषयावर आधारित संपूर्ण सत्रात जितेंद्र सिंग यांनी अध्यक्ष म्हणून त्यांनी भाग घेतला.
S.Kulkarni/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 133
पंतप्रधान कार्यालय
सुप्रसिद्ध चित्रपटकर्मी श्री सतीश कौशिक यांच्या निधनाबद्दल पंतप्रधानांनी शोक व्यक्त केला
नवी दिल्ली, 9 मार्च 2023
पंतप्रधान नरेंद्र मोदी यांनी प्रसिद्ध चित्रपटकर्मी श्री सतीश कौशिक यांच्या निधनाबद्दल शोक व्यक्त केला आहे.
पंतप्रधानांनी ट्विट केले;
“प्रसिद्ध चित्रपटकर्मी श्री सतीश कौशिक जी यांच्या अकाली निधनाने दुःख झाले. ते एक सर्जनशील प्रतिभा असलेले व्यक्ती होते, ज्यांनी आपल्या अप्रतिम अभिनय आणि दिग्दर्शनामुळे लोकांची मने जिंकली . त्यांच्या कलाकृती प्रेक्षकांचे मनोरंजन करत राहतील. त्यांच्या कुटुंबिय आणि चाहते यांच्याप्रती शोक संवेदना. ओम शांती.”JPS/S.Mohite/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
गोवा शिपयार्ड लिमिटेड येथे P11356 प्रकल्पातील दुसऱ्या युद्धनौकेची बांधणी
नवी दिल्ली, 18 जून 2021
भारतीय नौदलासाठी प्रोजेक्ट 11356 च्या दुसऱ्या युद्धनौकेच्या बांधणीचा 18 जून 2021 रोजी नौदलाचे उपप्रमुख व्हाइस ऍडमिरल जी अशोक कुमार यांच्या हस्ते समारंभपूर्वक शुभारंभ करण्यात आला.
गोवा शिपयार्ड लिमिटेड  येथे बांधकाम सुरु असलेली जहाजे ही भारतीय नौदलासाठी दोन प्रगत युद्धनौका निर्माण करण्यासाठी रशियाबरोबर करण्यात आलेल्या आंतर-सरकारी कराराअंतर्गत राबविण्यात येत असलेल्या स्वदेशी जहाज बांधणी कार्यक्रमाचा एक भाग आहेत. 25 जानेवारी 2019 रोजी संरक्षण मंत्रालय आणि गोवा शिपयार्ड लिमिटेड यांच्यात करार झाला होता. कोणत्याही जहाजांच्या बांधकामासाठी कील लेईन्ग हा एक महत्त्वाचा टप्पा असतो जो बांधकाम प्रक्रिया औपचारिकरित्या सुरू होण्याचे प्रतीक आहे. पहिल्या जहाजासाठी किल 29 जानेवारी 2021 रोजी ठेवण्यात आली होती. पहिले जहाज 2026 मध्ये तर दुसरे जहाज त्यानंतर सहा महिन्यांनी तयार करून पाठवले जाईल.
व्हाईस अॅडमिरल किरण देशमुख, कंट्रोलर वॉरशिप प्रोडक्शन अँड ऍक्विझिशन , सीएमडीई संजय श्रीवास्तव, सीएमडीई , सीएमडीई बी बी नागपाल , अध्यक्ष व व्यवस्थापकीय संचालक, जीएसएल, संचालक व भारतीय नौदल आणि जीएसएलचे वरिष्ठ अधिकारी यावेळी उपस्थित होते.
यावेळी बोलताना प्रमुख पाहुणे व्हाइस अॅडमिरल जी अशोक कुमार यांनी शिपयार्डने कोविड निर्बंध असूनही हा टप्पा गाठण्यासाठी केलेल्या प्रयत्नांचे कौतुक केले. जीएसएल येथे प्रथमच अशा प्रकारच्या तांत्रिकदृष्ट्या गुंतागुंत असलेल्या या जहाजांची स्वदेशी बांधणी करण्यात येत असल्याचे त्यांनी स्पष्ट केले.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
श्रम आणि रोजगार मंत्रालय
आत्मनिर्भर भारत रोजगार योजनेचा महाराष्ट्रातील 9.64 लाख नियोक्त्यांना लाभ
मुंबई, 26 जुलै 2022
महाराष्ट्र राज्यातील 9.64 लाख नियोक्त्यांना जुलैच्या दुसऱ्या आठवड्यापर्यंत आत्मनिर्भर भारत रोजगार योजनेचा  लाभ झाला आहे. तर 10 जुलै पर्यंतच्या आकडेवारीनुसार या योजनेचे देशभरात 59.53 लाख लाभार्थी असल्याचे आढळून आले, असे प्रतिपादन श्रम आणि रोजगार राज्यमंत्री रामेश्वर तेली यांनी सोमवारी लोकसभेत केले.
अमरावतीच्या खासदार नवनीत राणा यांनी विचारलेल्या प्रश्नाच्या उत्तरात तेली यांनी सांगितले की, एबीआरवाय योजनेचे 4711 लाभार्थी अमरावती मधील आहेत.
2022-23 या आर्थिक वर्षात योजनेंतर्गत 6400 कोटी रुपयांची तरतूद केली आहे, असेही तेली यांनी सांगितले. केन्द्र सरकार, एबीआरवाय अंतर्गत दोन वर्षांच्या कालावधीसाठी कर्मचार्यांचा वाटा  आणि नियोक्त्याचा वाटा'  जमा करत आहे. किंवा कर्मचारी भविष्य निर्वाह निधी संघटने समवेत नोंदणीकृत असलेल्या आस्थापनांतील रोजगार क्षमतेनुसार फक्त कर्मचार्यांचा हिस्सा भरत आहे. एआरबीवाय अंतर्गत ईपीएफओ सोबत नोंदणीकृत प्रत्येक आस्थापना आणि त्यांच्या नव्या कर्मचाऱ्यांना  लाभ दिले जातात. आस्थापनांनी 1.10.2020 रोजी किंवा नंतर आणि 30 जून 2021 पर्यंत नवीन कर्मचारी घेतल्यास अथवा 01.03.2020 ते 30.09.2020 दरम्यान नोकर्या गमावल्या आहेत अशांना हा लाभ दिला जातो.
विशेष म्हणजे, योजनेची व्याप्ती, म्हणजेच योजनेअंतर्गत नवीन कर्मचाऱ्यांच्या नोंदणीची अंतिम तारीख 30 जून 2021 वरुन 31 मार्च 2022 पर्यंत वाढवण्यात आली आहे. 31 मार्च 2022 पर्यंत नोंदणी केलेल्या लाभार्थ्यांना श्रम आणि रोजगार मंत्रालयाद्वारे लागू केलेल्या योजनेअंतर्गत नोंदणीच्या तारखेपासून
2 वर्षांसाठी लाभ मिळत राहतील. एबीआरवायची घोषणा आत्मनिर्भर भारत 3.0 पॅकेजचा एक भाग म्हणून अर्थव्यवस्थेला चालना देण्यासाठी करण्यात आली. कोविड नंतर उभारी घेण्याच्या टप्प्यात रोजगार निर्मिती वाढवणे, सामाजिक सुरक्षा फायद्यांसह नवीन रोजगार निर्मितीला प्रोत्साहन देणे आणि कोविड-19 महामारीदरम्यानची रोजगाराची हानी भरुन काढणे हा यामागचा उद्देश आहे.PIB Mumbai | N.Chitale/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
ग्राहक व्यवहार, अन्न आणि सार्वजनिक पुरवठा मंत्रालय
भारतीय मानक ब्युरोने कृषी उप-उत्पादनापासून बनवण्यात येणाऱ्या भांड्यांसाठी मानक IS 18267: 2023 केले सादर
नवी दिल्ली, 22 जून 2023
भारतीय मानक ब्युरो  ने IS 18267: 2023 "कृषी उप-उत्पादनांपासून बनवली जाणारी अन्नपदार्थ देण्यासाठीची भांडी तयार करण्याचे तपशील," प्रकाशित केले आहेत. प्लास्टिकच्या वापरामुळे होणारे प्रदूषण कमी करणे आणि शाश्वततेला चालना देण्याच्या उद्देशाने हे मानक तपशील प्रकाशित करण्यात आले आहेत. या उत्पादनांच्या देशभरातील गुणवत्तेच्या आवश्यकतांमध्ये एकसमानता सुनिश्चित करण्यासाठी ही मानके उत्पादक आणि ग्राहकांना सर्वसमावेशक मार्गदर्शक तत्त्वे प्रदान करतात.
या मानकाच्या अंमलबजावणीचे व्यापक फायदे आहेत. कारण, बायोडिग्रेडेबल कृषी उप-उत्पादन असलेली भांडी वापरल्याने पर्यावरण सुरक्षितता, नैसर्गिक संसाधनांचे संरक्षण आणि वर्तुळाकार अर्थव्यवस्थेला चालना मिळू शकते. ही भांडी हानिकारक पदार्थांपासून मुक्त आहेत आणि ते ग्राहकांचे कल्याण सुनिश्चित करतात. हे मानक शेतकऱ्यांसाठी आर्थिक संधी निर्माण करते आणि शाश्वत कृषी पद्धतींना समर्थन देऊन ग्रामीण विकासाला हातभार लावते.
भारतात असंख्य मोठे तसेच सूक्ष्म, लघु आणि मध्यम उद्योग  स्तरावरील उत्पादक बायोडिग्रेडेबल कटलरीच्या उत्पादनात सक्रियपणे योगदान देत आहेत आणि त्यांना या मानकाचा खूप फायदा होणार आहे. या उत्पादनांची मागणी सातत्याने वाढत आहे, ज्यामुळे त्यांच्या उत्पादनात गुंतलेल्या उत्पादकांच्या संख्येत निरंतर वाढ होत आहे.
या मानकामध्ये बायोडिग्रेडेबल भांड्यांच्या उत्पादनासाठी कच्चा माल, उत्पादन तंत्र, कार्यक्षमता आणि स्वच्छता आवश्यकता यासह विविध पैलूंबाबतच्या माहितीचा समावेश आहे. हे मानक जेवणासाठी लागणाऱ्या थाळ्या, कप, वाट्या आणि यासारखी भांडी बनवण्यासाठी प्राधान्यकृत साहित्य म्हणून झाडांची पाने आणि आवरणांसारख्या कृषी उप-उत्पादनांचा वापर निर्दिष्ट करते.N.Chitale/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 66
पंतप्रधान कार्यालय
केरळातील मल्लपुरम येथे नौका दुर्घटनेतील मृतांप्रती पंतप्रधानांनी व्यक्त केलं दुःख
केरळात मल्लपुरम इथे नौका दुर्घटनेतील मृतांप्रती पंतप्रधानांनी दुःख व्यक्त केलं आहे. आपल्या शोकसंवेदना व्यक्त करत पंतप्रधानांनी प्रत्येक मृताच्या जवळच्या नातेवाईकाला मदत घोषित केली आहे.
"केरळात मल्लपुरम येथे झालेल्या दुर्घटनेनं खूप व्यथित झालो आहे. शोकग्रस्त कुटुंबियांचं मी सांत्वन करतो. या दुर्घटनेतील प्रत्येक मृताच्या जवळच्या नातेवाईकाला दोन लाख रुपये मदत, पंतप्रधान राष्ट्रीय सहायता निधी मधून दिली जाईल." असे ट्विट पंतप्रधान कार्यालयाने केले आहे.
पंतप्रधान कार्यालय
पृथ्वीवर आपण ज्या इतर प्राणीमात्रांसोबत राहत आहोत त्यांच्यासोबतचा सलोखा अमृत सरोवरे वृद्धिंगत करत आहेत : पंतप्रधान
नवी दिल्ली, 27 जुलै 2023
अमृत सरोवरांचे महत्त्व पंतप्रधान नरेंद्र मोदी यांनी अधोरेखित केले आहे. जलसंवर्धन आणि लोकसहभागाबरोबरच, आपण पृथ्वीवर ज्या इतर प्राणीमात्रांसोबत राहत आहोत त्यांच्यासोबतचा सलोखा अमृत सरोवरे वृद्धिंगत करत आहेत, असे पंतप्रधानांनी म्हटले आहे.
आसाममधील कामरूप जिल्ह्यात सिंग्रा येथील एका शांत सरोवरात उन्हाळ्यात स्नान करणाऱ्या काही हत्तींबाबत आसामचे मुख्यमंत्री हेमंत बिस्वा सरमा यांनी केलेल्या ट्विटला प्रतिसाद देत पंतप्रधान म्हणाले;
“आल्हाददायक दृश्य. जल संवर्धन आणि लोकसहभागाबरोबरच, ज्यांच्यासोबत आपण पृथ्वीवर ज्या इतर प्राणीमात्रांसोबत राहत आहोत त्यांच्यासोबतचा सलोखा अमृत सरोवरे वृद्धिंगत करत आहेत .”S.Kakade/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(